
 26.2.2021
 BG
 Официален вестник на Европейския съюз
 L 68/29
 РЕГЛАМЕНТ ЗА ИЗПЪЛНЕНИЕ (ЕС) 2021/339 НА СЪВЕТА
 от 25 февруари 2021 година
 за прилагане на член 8а от Регламент (ЕО) No 765/2006 относно ограничителни мерки по отношение на Беларус
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграфи 1 и 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 май 2006 г. Съветът прие Регламент (ЕО) No 765/2006 относно ограничителни мерки по отношение на Беларус.
 (2)
 Въз основа на преглед на Решение 2012/642/ОВППС на Съвета (2), Съветът реши, че срокът за прилагане на ограничителните мерки в посоченото решение следва да бъде удължен до 28 февруари 2022 г.
 (3)
 Изложението на мотивите следва да бъде изменено за девет физически и три юридически лица, включени в списъка на физическите и юридически лица, образувания и органи, подлежащи на ограничителните мерки, съдържащи се в приложение I към Регламент (ЕО) No 765/2006. Следва да се добави датата на включване в списъка за всички физически лица, включени в посоченото приложение.
 (4)
 Поради това приложение I към Регламент (ЕО) No 765/2006 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 765/2006 се заменя с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 февруари 2021 година.
 За Съвета
 Председател
 A. P. ZACARIAS
 (1) ОВ L 134, 20.5.2006 г., стр. 1.
 (2) Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (ОВ L 285, 17.10.2012 г., стр. 1).
 ПРИЛОЖЕНИЕ
 „ПРИЛОЖЕНИЕ I
 Списък на физическите и юридическите лица, образуванията и органите, посочени в член 2, параграф 1
 А. Физически лица, посочени в член 2, параграф 1
 Имена(Транслитерация на изписването на беларуски език)
 (Транслитерация на изписването на руски език)
 Имена
 (изписване на беларуски език)
 (изписване на руски език)
 Идентификационни данни
 Причини за вписването
 Дата на вписването
 1.
 Uladzimir Uladzimiravich NAVUMAU
 Vladimir Vladimirovich NAUMOV
 Уладзiмiр Уладзiмiравiч НАВУМАЎ
 Владимир Владимирович НАУМОВ
 Длъжност(и): Бивш министър на вътрешните работи; бивш директор на президентската служба за сигурност
 Дата на раждане: 7.2.1956 г.
 Място на раждане: Смоленск, бивш СССР (понастоящем Руска федерация)
 Пол: мъжки
 Не е предприел действия за разследване на случая с неразкритото изчезване на Юрий Захаренко, Виктор Гончар, Анатолий Красовски и Дмитрий Завадски в Беларус през 1999—2000 г. Бивш министър на вътрешните работи и бивш директор на президентската служба за сигурност. Като министър на вътрешните работи е отговорен за репресиите на мирните демонстрации до пенсионирането си на 6 април 2009 г. по здравословни причини. Получава жителство на Дроздийски номенклатурен район в Минск от президентската администрация. През октомври 2014 г.